Zuma-tentvoorval: Drie steeds in hospitaal | Maroela Media
Drie mense word steeds in 'n hospitaal behandel na Vrydag se voorval, toe 'n tent uitmekaargeruk is tydens 'n donderstorm terwyl pres. Jacob Zuma sy Versoeningstoespraak gelewer het.
Zuma was op Gopane, naby Zeerust in Noordwes, met sy toespraak besig toe die donderstorm, wat met sterk winde gepaardgegaan het, die markiestent, waarin hy sy toespraak gelewer het, uitmekaar geruk het.
Die provinsiale regering het in 'n verklaring gesê sewe mense is na die voorval gehospitaliseer, maar vier mense is reeds ontslaan. Hulle is in die Zeerust- en Victoria-hospitale opgeneem. Volgens berigte is minstens 13 mense beseer, waaronder twee polisiebeamptes, die burgemeester van 'n plaaslike munisipaliteit en 'n stamhoof.
Zuma, die premier van Noordwes en ander lede van sy kabinet is onmiddellik deur lyfwagte na veiligheid gehaas en die geleentheid is gekanselleer.
Zuma was sowat halfpad deur sy toespraak. 'n Skare van omtrent 2 000 mense het Zuma vroeër luid toegejuig by sy aankoms, terwyl polisiebeamptes 'n menslike ketting tussen hom en die skare moes vorm.
Jacob Zuma Noordwes Versoeningsdag
Toe is zuma amper zoom
So op die 16e Desember…..gelofte dag…
Is dit nie die laaste basuin niem
Volgens ander bronne is daar 'n klomp twak en leuens kwyt geraak vanaf die verhoog. Dit sal nie 'n verrassing wees nie as dit 'n ingryping van God was nie. God laat Hom nie bespot of manipuleer nie. Die tyd van afrekening is naby en die kaf gaan van die koring geskei word. Maak seker dat jy nie deel van die kaf is nie.